**REŠITVE – 6. abc, 7. teden**

|  |  |
| --- | --- |
| **PROTIPOMENKA BESEDE NOČ**Besedi na koncu dodaj 4. črko iz poimenovanja živali na sličici.**\_D\_\_ \_\_A\_ \_N\_\_ + \_\_E\_** | **ŽIVAL NA SLIČICI (brez 4. črke)** Veikonočni zajec**\_Z\_\_ \_\_A\_ \_J\_\_ \_\_C\_** |

**Boris A. Novak: Prebesedimo besede**

* Kako pesnik označuje odrasle besede? Ali misliš, da so pesniku odrasle besede všeč?

*Označi jih kot blede in dolgočasne, te besede ne pojejo. Po smislu.*

* Pesem pravi, da stare besede ne pojejo. Ali torej pojejo kake druge besede? Naštej nekaj besed, za katere meniš, da pojejo.

*Da, nekatere druge besede pojejo. Po smislu.*

* Katere besede so v Novakovi pesmi stare besede? Poišči jih.

*Policaj, medved, budilka.*

* Kaj naj bi napravili s starimi besedami?

*Prebesedili naj bi jih, spremenili.*

* Sedma kitica ti ponuja možnost, da po svoje dopolniš pesem. S katerimi besedami bi nadomestil(a) črtice? Ne zadovolji se z enostavno rešitvijo, poskušaj poiskati čimbolj izvirna dopolnila.

*Po smislu.*

* V kaj prebesedi pesnik stare besede budilka, medved in poli-caj? Pojasni vse tri pesniške spremembe.

*Palicaj, medjed, zzzbudilka. Pesnik se poigra s pomenom delov besed PALICA-j (palica namesto polica), MED-JED (jed namesto ved) in ZZZ-budilka (zzz kot zvonjenje).*

* Kaj se dogaja s prebesedenimi besedami?

*Pripeti se čudež, besede niso več dolgočasne in pojejo.*

* Prav na samem koncu pesnikove igre z besedami je še ena prebesedena beseda. Poišči jo.

*Pese****n****.*

* Poskusi tudi ti prebesediti kako besedo.

*Po smislu.*

* Primerjaj dolžino verzov v pesmi. Ali so vsi verzi enako dolgi? Kako pa je z dolžino kitic? Zakaj, po tvojem mnenju, je pesnik uporabil svobodnejšo obliko pesmi?

*Ne, vsi verzi niso enako dolgi in tudi kitice ne. Po smislu.*

* Rime: *besede – krede – sosede*

**Boris A. Novak: Zzzbudilka**

* Ti je pesem všeč? Zakaj da/ne? *Po smislu.*
* Te moti ponavljanje z-jev? *Po smislu.* Kdo je tisti, ki ga zbuja zoprna budilka? Pesnik sam ali kdo drug? *Otrok/učenec.* Kam namreč zamuja? *Zamuja v šolo.* Meniš, da pesnik rad vstaja zgodaj? *Po smislu.*
* Kdaj zazvoni budilka? *Zgodaj zjutraj.* Zakaj je to grozno? *Zanj je to prezgodaj.* Kaj bi rad počel tisti, ki ga budilka zbuja? *Rad bi še malo spal in sanjal.* Kako ga imenuje? *Budilka ga imenuje zaspane.* Zakaj? *Ker vedno zamuja.* V kaj jutranji zaspanec preimenuje budilko? *Preimenuje jo v grozzno zzzbudilko.* Je zzzbudilka tudi tebi grozzzna? Kaj/kdo tebi vzbuja moro? *Po smislu.*
* Katero ločilo v pesmi prevladuje? *Veliko je klicajev.* Kako je torej potrebno recitirati pesem? *Posamezne dele pesmi je treba vzklikniti.* Poskusi.
* Poskusi zapisati še nekaj zzzanimivih stvari, ki jih počne zzzbudilka. *Po smislu.*

**Likovna pesem**

Najznamenitejšo likovno pesem mora poznati vsak Slovenec. Ustvaril jo je pesnik France Prešeren. Katera pesem je to? *To je Zdravljica.* Katero obliko predstavljajo kitice v pesmi? *Kitice so v obliki čaše.*

******

*Naloge v okvirčkih – po smislu, različne rešitve.*

**Dane Zajc: Numizmatiki**

* Zajčeva pesem govori o skrivnosti. Kaj je v njej nenavadno in skrivnostno?

*Najmanjši novec na svetu, ki so ga ustvarili numizmatiki.*

* Kako numizmatiki varujejo najmanjši novec na svetu?

*Nosijo ga na zlati blazinici, sicer si ga pa lahko vsakdo od blizu pogleda in mu prisluhne.*

* Katero skrivnost skriva v sebi ta novec?

*V sebi ima najmanjšo uro, ki je zelo natančna. Pogleda se jo lahko z drobnogledom in s posebno napravo posluša njeno tiktakanje.*

* Napiši ali nariši, kako si predstavljaš puščavskega princa Ibn El Nasa Ben Ali.

*Po smislu.*

* Kaj se pripeti, ko se numizmatiki odpravijo v puščavo?

*Pojavi se vihar, zajameta jih mrak in pesek.*

* Kaj pomeni besedna zveza *brezpotna daljava*?

*Je daljava – oddaljen kraj, ki je brez poti.*

* Preštej kitice v pesmi. Koliko verzov ima vsaka kitica?

*Pesem ima šest kitic in vsaka ima štiri verze.*